અમદાવાદ: અમદાવાદ મહાનગરપાલિકાની ચૂંટણીમાં વ્યક્તિગત રીતે નહીં પણ એક ટીમ કોંગ્રેસ તરીકે ચૂંટણી લડવા માટે પક્ષના ઉમેદવારોને વોર્ડ પ્રમુખોને પૂર્વ પ્રદેશ પ્રમુખ અને શહેર કોંગ્રેસના ઈન્ચાર્જ સિદ્ધાર્થ પટેલે આજે સલાહ આપી હતી. અમદાવાદ મહાનગરપાલિકાની ચૂંટણીના તમામ ઉમેદવારો અને વોર્ડ પ્રમુખોને ચૂંટણીલક્ષી માર્ગદર્શન આપવા માટે એક બેઠક પ્રદેશ કાર્યાલય ખાતે મળી હતી. આ ચૂંટણીમાં કોંગ્રેસના ૧૯રમાંથી ૧પ૬ ઉમેદવારો પ્રથમ વખત ચૂંટણી લડી રહ્યા છે. આથી આવા ઉમેદવારોને માર્ગદર્શન મળી રહે તે માટે પક્ષ દ્વારા આ બેઠકનું આયોજન કરાયું હતું.